钦定古今图书集成/明伦汇编/氏族典/第224卷 > 《廖用贤尚友录》 > 阳尼
## 钦定古今图书集成/明伦汇编/氏族典/第224卷 > 《廖用贤尚友录》 > 阳尼

按《魏书阳尼传》，“尼字景文，北平无终人。少好学，博通
群籍。幽州刺史胡泥以尼学艺文雅，乃表荐之，征拜
秘书著作郎。后改中书学，为国子学。中书监高闾、侍
中李冲等举为国子祭酒。后兼幽州中正，出为幽州平北府长史，带渔阳太守。未拜，坐为中正时受乡人
财货，免官还乡，遂卒于冀州，年六十一。有书数千卷”，
所造《字释》数十篇，未就而卒。其从孙太学博士承庆
遂撰为《字统》二十卷，行于世。